तेल के दाम बढ़ला प हमरा कवनो अचरज नईखे भईल: नीतीश कुमार
पटना - जदयु के वरिष्ठ नेता अवुरी बिहार के पूर्व मुख्यमंत्री नीतीश कुमार मंगलवार के कहले कि, तेल के दाम बढ़े से उनुका कवनो अचरज नईखे भईल।
नीतीश कुमार कहले कि, हर चीज़ के दाम बढ़ता, खाए-पिए के सभ चीज़ के दाम दोगुना हो गईल, अयीसना में तेल के दाम बढ़े से कवनो अचरज नईखे। मोदी सरकार अपना चुनावी वादा के पूरा करे में पूरा तरीका से नाकाम बिया।
नीतीश कहले - ‘‘हमरा कवनो अचरज नईखे। हर समान के संगे पेट्रोल-डीजल के दाम में भईल बढ़ोतरी प अचरज ओकरा होई जे चुनाव में ‘अच्छे दिन’ के वादा से आस लगवले होई’’।
इ पुछला प कि, नरेंद्र मोदी के ‘अच्छे दिन’ वाला नारा पूरा हो गईल या इहों ‘इंडिया शाइनिंग’ निहन बा, त नीतीश कुमार एगो कुटिल मुस्कान के संगे कहले कि, विपक्ष सरकार के हार घोषित करे से पहिले, सरकार के कुछ अवुरु समय दिहल चाहता।
मालूम रहे कि, केंद्र सरकार सोमवार के सांझ पेट्रोल प 1.69 रुपया अवुरी डीजल प 50 पईसा के बढ़ोतरी क चुकल बीया। नीतीश कुमार एही विषय प आपन प्रतिक्रिया देत रहले हा।
एकरा से पहिले रेल भाडा के बढ़ोतरी के मुद्दा प भी नीतीश कुमार मोदी सरकार के आलोचना क चुकल बाड़े। ओ समय उ कहले रहन कि, इ अच्छे दिन के शुरूवात त कतहु से ना ह।
ओने, वरिष्ठ राजद नेता अवुरी बिहार के पूर्व मुख्यमंत्री राबड़ी देवी भी मोदी सरकार प कटाक्ष करत कहली, अब मोदी जी के अगुवाई में देश में ‘अच्छे दिन’ आ गईल।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva